Hotărârea Curții (Camera a patra) din 16 iunie 2022 – Sony Corporation, Sony Electronics Inc/Comisia Europeană
(Cauza C-697/19 P)1
(Recurs – Concurență – Înțelegeri – Unități de disc optice – Decizie prin care se constată o încălcare a articolului 101 TFUE și a articolului 53 din Acordul privind Spațiul Economic European din 2 mai 1992 – Încălcare unică și continuă – Noțiune – Acorduri coluzive privind cereri de ofertă legate de unități de disc optice pentru laptopuri și computere desktop organizate de doi fabricanți de computere)
Limba de procedură: engleza
Părțile
Recurente: Sony Corporation, Sony Electronics Inc (reprezentanți: E. Kelly, N. Levy și R. Snelders, avocați)
Cealaltă parte din procedură: Comisia Europeană (reprezentanți: A. Dawes, M. Farley, F. van Schaik și L. Wildpanner, agenți)
Dispozitivul
Anulează Hotărârea Tribunalului Uniunii Europene din 12 iulie 2019, Sony și Sony Electronics/Comisia (T-762/15, EU:T:2019:515).
Anulează articolul 1 litera (f) din Decizia C(2015) 7135 final a Comisiei din 21 octombrie 2015 referitoare la o procedură inițiată în temeiul articolului 101 TFUE și al articolului 53 din Acordul privind SEE (cazul AT.39639 – Unități de disc optice), în măsura în care prin acesta se constată că Sony Corporation și Sony Electronics Inc. au încălcat articolul 101 TFUE și articolul 53 din Acordul privind Spațiul Economic European din 2 mai 1992 prin participarea, între 23 august 2004 și 15 septembrie 2006, la mai multe încălcări distincte.
Respinge în rest acțiunea.
Obligă Comisia Europeană să suporte, pe lângă propriile cheltuieli de judecată aferente atât procedurii în primă instanță, cât și procedurii de recurs, totalitatea cheltuielilor de judecată efectuate de Sony Corporation și de Sony Electronics Inc. în cadrul prezentului recurs, precum și jumătate din cele efectuate de acestea în primă instanță.
Sony Corporation și Sony Electronics Inc. suportă jumătate din propriile cheltuieli de judecată aferente procedurii în primă instanță.
____________
1     JO C 383, 11.11.2019.